section_heading: Životopis
paragraph_text: Marko Lasić, rođen je 26. travnja 1979. godine u Zagrebu. Školuje se u istom gradu gdje završava osnovnu i srednju školu (Faust Vrančić). Nakon završene srednje škole upisuje Fakultet prometnih znanosti, na kojem je diplomirao 2003. godine. Glazbom se počinje baviti 90-ih godina kada je napisao i svoje prve tekstove. Uz glazbu, Markova velika ljubav je i hokej na ledu s kojim se aktivno bavi kao član KHL Medveščak. Marko Lasić bio je član Hrvatske reprezentacije u hokeju na ledu s kojom osvaja brojne medalje. Nakon teške ozljede noge Lasić napušta hokej i aktivno se počinje baviti glazbom. S kolegom Marinom Ivanovićem - Stokom osniva poznati reperski duo pod nazivom Nered & Stoka.